*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*5. számú előterjesztés*

Bátaszék Város Önkormányzat Képviselő-testületének 2025. január 15-én

16 órakor megtartandó RENDKÍVÜLI ülésére

*Bátaszék Város Roma Nemzetiségi Önkormányzat által használt ingatlan felújításának támogatása*

|  |
| --- |
| **Előterjesztő:** Dr. Bozsolik Róbert polgármester**Készítette** : Takaróné dr. Mihó Beatrix kirendeltségvezető  **Törvényességi ellenőrzést végezte:** Dr. Firle-Paksi Anna aljegyző**Tárgyalja:**PG Bizottság: 2025. 01. 14. |

**Tisztelt Képviselő-testület!**

Bátaszék Város Roma Nemzetiségi Önkormányzata (továbbiakban: Nemzetiségi Önkormányzat) támogatási kérelemmel fordult a Képviselő-testülethez.

A Nemzetiségi Önkormányzat és Bátaszék Város Önkormányzata között lévő együttműködési megállapodás alapján Bátaszék Város Önkormányzata ingyenesen biztosítja a Nemzetiségi Önkormányzat részére az önkormányzat tulajdonában lévő Bátaszék, Budai u. 61. szám alatti volt bölcsőde udvari szárnyában lévő helyiségeket (két iroda, WC, előtér és folyosó).

Az újonnan megalakult roma nemzetiségi képviselő-testület célul tűzte ki ezen iroda felújítását annak érdekében, hogy a roma közösség is rendelkezzen egy kulturált helyiséggel, ahol segíteni tudják a roma lakosságot pl. ügyintézésekben.

A roma nemzetiségi önkormányzat Társadalmi Esélyteremtési Főigazgatóság által kiírt ROMA-KAPACITÁS-24 kódszámú nyílt pályázati felhívásra pályázatot nyújtott be az iroda felújítására. A pályázat pozitív elbírálásban részesült és a Bátaszék Város Roma Nemzetiségi Önkormányzat 1.450.000 Ft támogatásban részesült.

A felújítás tartalmazna burkolást, festést, gipszkartonozást, ajtó-, ablakcserét, melynek költsége a pályázatban benyújtott árajánlat alapján 2.898.013. Ft.

A Nemzetiségi Önkormányzata elnöke azzal a kéréssel fordult, hogy Képviselő-testülethez, hogy, támogassa a felújítást.

Javasoljuk 300.000 Ft támogatási összeg meghatározását az alábbi határozati javaslat elfogadásával.

# H a t á r o z a t i j a v a s l a t:

**Bátaszék Város Roma Nemzetiségi Önkormányzat által használt ingatlan felújításának támogatására**

Bátaszék Város Önkormányzatának Képviselő-testülete

1. figyelemmel, az önkormányzat és Bátaszék Város Roma Nemzetiségi Önkormányzata (továbbiakban: Nemzetiségi Önkormányzat) közt lévő együttműködési megállapodásra, támogatja a Nemzetiségi Önkormányzat által használt- Budai u. 61. számú ingatlan felújítását;
2. a felújításhoz 300.000 Ft vissza nem térítendő támogatást biztosít az önkormányzat 2025. évi költségvetésének terhére;
3. felhatalmazza a város polgármesterét a támogatási szerződés aláírására.

*Határidő:* 2025. január 31.

*Felelős:* dr. Firle-Paksi Anna aljegyző

(a, határozat megküldéséért és a támogatási szerződés elkészítéséért)

 Dr. Bozsolik Róbert polgármester

 (a támogatási szerződés aláírásáért)

*Határozatról értesül:* Bátaszék Város Roma Nemzetiségi Önkrományzat

Bátaszéki KÖH Pénzügyi Iroda

irattár